મહાત્મા ગાંધી રોડ : મુલુંડ-વેસ્ટમાં સૌપ્રથમ રિનોવેશનની શરૂઆત મહાત્મા ગાંધી રોડથી થઈ હતી. દિવાળી પહેલાં બૅન્ક ઑફ મહારાષ્ટ્ર પાસેથી શરૂઆત થઈ હતી જ્યાં રોડના રિનોવેશન સાથે ફુટપાથ પરના પેવર બ્લૉક્સ પણ બદલવામાં આવ્યા હતા. દિવાળીમાં થયેલા રિનોવેશન પછી પણ અહીંની સ્થિતિ વાહનચાલકો માટે અનુકૂળ નથી. એ જ રીતે થોડેક દૂર સ્ટેશન તરફ વળતાં જમણી બાજુએ રામ જ્વેલર્સ પાસેથી રોડના રિનોવેશનની શરૂઆત કરી હતી અને બે અઠવાડિયાં પહેલાં રિનોવેશન પૂર્ણ થયું, પણ એ ભાગ ફેરિયાઓ અને ગેરકાયદે પાર્કિંગ માટે વપરાઈ રહ્યો છે. મારુતિ મંદિર પાસે પણ અમુક ભાગનું રિનોવેશન હજી ચાલી રહ્યું છે અને એ પૂર્ણ થશે પછી પણ ત્યાંની સ્થિતિ બીજા રોડ જેવી જ રહેવાની છે.